laion/Wikipedia-Exotic huggingface dataset:
צבי שטיינמן

רבי צבי שטיינמן (1865- ה'תרכ"ה בערך, לבידובה, ליטא - ה' בשבט ה'תש"ז, 26 בינואר 1947, רחובות) היה רב רוסי וארץ ישראלי בתקופת היישוב, רבה של רחובות במשך עשרים שנה. למד בישיבת וולוז'ין אצל הנצי"ב מוולוז'ין. לאחר נישואיו היה ר"מ בישיבה בסמרגון במשך עשר שנים, ואחר כך כיהן עשרים שנה כרב העיר ניז'ני נובגורוד ברוסיה. עלה לארץ ישראל בסיועו ידידו הראי"ה קוק בשנת ה'תרפ"ה, 1925, וכיהן שנתיים כרבה של יבנאל. בשנת ה'תרפ"ז (1927) התמנה בתיווכו של הרב קוק לרבה של רחובות, וכיהן בה עשרים שנה עד לפטירתו. בבחירות לאספת הנבחרים ביישוב העברי ב-1944 פעל למען תנועת המזרחי. נכדו הוא לוחם הלח"י אברהם לרנר, שנפצע קשה מאוד במלחמת השחרור מפגז ירדני. לפי עדותו של לוחם הלח"י אורי וינדמן, לאורך שנות המאבק בשלטון הבריטי הרב שטיינמן ואשתו הרבנית גיטל סייעו ללוחמי לח"י ברחובות בכך שאפשרו להם להסתיר מטעני חבלה וכלי נשק של הלוחמים מתחת למיטתה של הרבנית בחדרה. נפטר בשנת ה'תש"ז, בגיל 82. בהלווייתו השתתפו הרבנים מלצר, אונטרמן, הרצוג, עוזיאל, סרנא, טולדנו וכץ. הניח אחריו ארבע בנות ובן. חתנו (נישא לבתו סוניה) הרב צבי יהודה מלצר שכיהן עד אז כרבה של פרדס חנה, הוכתר על ידי הרב הרצוג בלוויה כיורש את מקומו ברבנות רחובות, וכיהן אחריו כרב העיר בתקופת קום המדינה. חתן אחר היה הרב אליהו חניאל (טוסקרן), מנהל בית הספר תחכמוני בעיר. חתן נוסף שימש כשוחט בליברפול. בן ובת נוספים נותרו ברוסיה. הרב שטיינמן הותיר אחריו כתבים תורניים רבים. לאחר פטירתו שימשה דירתו כמשרד לרבנות רחובות ולמועצה הדתית המקומית. "שטיינמאן, צבי", אנציקלופדיה של הציונות הדתית, כרך ה, ירושלים תשמ"ג, עמ' 752 ישראל זיסל דבורץ (עורך), תבונה ,כרך ז, ירושלים תש"ז, עמ' צג דרכו האחרונה של הרב צבי שטיינמאן זצ"ל, הצופה, 27 בינואר 1947 נפטר רבה של רחובות: ר' צבי שטיינמן, הבוקר, 27 בינואר 1947, עמ' 4 ב.ד.ה. ואברהם בר-אורין, הרב ר"צ שטיינמן ז"ל: שבעה לפטירתו, הצופה, 3 בפברואר 1947, עמ' 3 הרב צבי שטיינמן זצ"ל - רב המושבה (תרפ"ח-תש"ז) באתר המועצה הדתית ברחובות המזרחי לקראת הבחירות לאסיפת הנבחרים, הצופה, 21 ביולי 1944 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
איגוד העיתונאים הזרים בהוליווד

איגוד העיתונאים הזרים בהוליווד (באנגלית: The Hollywood Foreign Press Association; בראשי תיבות: HFPA) הוא ארגון ללא מטרות-רווח של עיתונאים וצלמים שנוסד בשנת 1943 אשר נוהג לדווח על תעשיית הבידור בארצות הברית באמצעות אמצעי תקשורת שונים (רדיו, טלוויזיה, עיתונות וכו'). בארגון חברים כתשעים חברים מכחמישים וחמש מדינות עם יותר מרבע מיליארד עוקבים. האיגוד ידוע בחלוקת פרסי גלובוס הזהב, פרס לאישים שונים בתחום הקולנוע והטלוויזיה בארצות הברית מדי חודש ינואר. הארגון נוסד בשנת 1943, על ידי עיתונאים זרים מלוס אנג'לס אשר רצו הפצה מאורגנת של חדשות הקולנוע בהוליווד לעבר כלל העולם. כעבור שנה מייסוד הארגון, החלה חלוקת פרסי גלובוס הזהב. אשר בטקס זה חולקו הפרסים כמגילה. מהשנה שלאחר מכן החלה המסורת שהודעת הזוכים בטקס תבוא בעטיפה של סרט צילום. בשנת 1950, חילוקי דעות בין חברי הארגון גרמו לפילוג פנימי וכתוצאה מכך הארגון פוצל לשני ארגונים שונים – איגוד הכתבים הזרים בהוליווד ואיגוד נציגי התקשורת הזרה בהוליווד. ההפרדה הסתיימה ושני הארגונים התאחדו בשנת 1955 תחת הכותרת הקולקטיבית "איגוד העיתונאים הזרים בהוליווד" באותה השנה, החלה חלוקת פרסי גלובוס הזהב גם בקטגוריות של טלוויזיה. בשנת 2021 חשף העיתון לוס אנג'לס טיימס את חוסר גיוון האתני של איגוד העיתונאים הזרים בהוליווד. בעקבות כך החרימו את האיגוד חברות כמו נטפליקס, פריים וידאו ווורנר מדיה, שחקני קולנוע כמו טום קרוז וסקרלט ג'והנסון וכו', בעקבות זאת החליטה חברת NBC לא לשדר את טקס פרס גלובוס הזהב בשנת 2022. פגישות חברי הארגון נערכות אחת לחודש, והדירקטורים ומחזיקי המשרות נבחרים פעם בשנה. בכל שנה יכולים להתקבל עד חמישה עיתונאים חדשים לארגון. כדי לשמור על מעמד "פעיל", כל חבר חייב להיות מוכר כיום על ידי איגוד הקולנוע של ארצות הברית ולהגיש מדי שנה קטעים מעבודתם השוטפת בשביל לחדש את מעמד הפעילות שלהם (במקרה שחבר בארגון אינו מוכיח את מעמדו, הוא יוגדר כ"שותף בארגון" ולא תהיה לו זכות הצבעה). הדרישות לחברות פעילה כוללות מגורים בדרום קליפורניה ומינימום של ארבעה מאמרים שפורסמו בשנה. מדיה וקבצים בנושא איגוד העיתונאים הזרים בהוליווד בוויקישיתוף אתר האינטרנט הרשמי של איגוד העיתונאים הזרים בהוליווד (באנגלית) איגוד העיתונאים הזרים בהוליווד, ברשת החברתית LinkedIn "Who really gives out the Golden Globes? A tiny group full of quirky characters — and no Black members". Los Angeles Times. 21 פבר' 2021. {{cite news}}: (עזרה) NBC says it will not air Golden Globes in 2022 after criticism over diversity ‘Parasite’ Producer Neon Will Boycott Golden Globes Until HFPA Reforms Reflect ‘They Are Living in the 21st Century’ "Time's Up President Criticizes HFPA, NBC for Diversity Response: "Your Stated Version of Change is Cosmetic". The Hollywood Reporter. ""There's No Show If There's No Talent": Inside the Collapse of the Golden Globes". Variety Fair.
סמיילי (פירושונים)

האם התכוונתם ל... סמיילי – סקיצה של פנים מחייכות, בדרך כלל בשחור על גבי צהוב רגשון – אמצעי להבעת רגשות בעת שיחה בכתב. סמיילי הוא אחד הרגשונים ג'ורג' סמיילי – דמות בדיונית, גיבור אחד מספריו של ג'ון לה קארה מייקל סמיילי – שחקן צפון אירי סמיילי (אי) – אי למול חופי ארץ פאלמר, בחצי האי האנטארקטי שבאנטארקטיקה
מוחמד זבידאת

מוחמד זבידאת (בערבית: محمد زبيدات; נולד ב-15 בנובמבר 1991) הוא כדורגלן ערבי-ישראלי המשחק בעמדת המגן הימני בהפועל איחוד בני סמיע. זבידאת החל לשחק כדורגל במחלקת הנוער של בני סכנין, וב-1 באוגוסט 2009 ערך את הופעת הבכורה שלו בקבוצה הבוגרת, בהפסד 2–3 למכבי תל אביב במסגרת גביע הטוטו. ב-22 באוגוסט 2010 ערך את הופעת הבכורה שלו בליגת העל, בהפסד 1–3 למכבי תל אביב. עונה לאחר מכן רשם הופעה אחת בגביע הטוטו והופעה אחת בגביע המדינה, אך עקב פציעה נעדר ברוב שלבי העונה. בעונת 2011/2012 הצטרף לסגל הקבוצה הבוגרת באופן קבוע ורשם 13 הופעות בליגה. בסך הכל ערך זבידאת 102 הופעות במדי בני סכנין בליגת העל. ב-20 באוגוסט 2018 חתם זבידאת במכבי נתניה לעונה אחת, עם אופציה לעונה נוספת. ב-21 ביולי 2020 חתם זבידאת לעונה אחת בהפועל רמת גן בהליגה הלאומית. ב-3 במרץ 2021, זבידאת חתם בשמשון כפר קאסם מליגה א'. ב-3 באוגוסט 2022 חתם בהפועל כאוכב. ב-4 בינואר 2024 זבידאת חתם במכבי טמרה. מדיה וקבצים בנושא מוחמד זבידאת בוויקישיתוף מוחמד זבידאת, באתר ההתאחדות לכדורגל בישראל מוחמד זבידאת, באתר Transfermarkt מוחמד זבידאת, באתר Soccerway יניב טוכמן‏, מכבי נתניה: המגן הימני מוחמד זבידאת חתם לעונה, באתר וואלה, 20 באוגוסט 2018 איציק יצחקי, ‏‏אחרי שנתיים בנתניה: מוחמד זבידאת חתם בהפועל ר"ג, באתר ספורט1, 21 ביולי 2020 מערכת אתר דאבל פס, מוחמד זבידאת חתם בשמשון כפר קאסם, באתר דאבל פס, 3 במרץ 2021 דאפר מחאמיד, עודאי שלאעטה ומוחמד זבידאת חתמו בהפועל כאוכב, באתר דאבל פס, 3 באוגוסט 2022 ניסים קמחי, אמיר ח'לאילה ומוחמד זבידאת חתמו במכבי טמרה, באתר טלק ספורט, 4 בינואר 2024 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
The Discovery

The Discovery (מאנגלית: התגלית) הוא האלבום השלישי של להקת הדת'קור האמריקאית בורן אוף אוסיריס. האלבום יצא לאור במרץ של שנת 2011. כל השירים נכתבו והולחנו על ידי להקת בורן אוף אוסיריס. בורן אוף אוסיריס רוני סניזרו - שירה לי מקיני - גיטרה ג'ייסון ריצ'רדסון - גיטרה דייוויד רוצ'ה - גיטרה בס קמרון לושס - תופים ג'ו בורס - סינתסייזר, קלידים מידע על האלבום The Discovery באתר MusicBrainz מידע על האלבום The Discovery באתר AllMusic האלבום The Discovery באתר Discogs האלבום באתר Blabbermouth ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
עלאא אבו סאלח

עלאא אבו סאלח (בערבית: علاء أبو صالح; נולד ב-25 ביוני 1987) הוא כדורגלן ערבי-ישראלי, המשחק בעמדת הבלם. אבו סאלח הוא קרוב משפחה של הכדורגלן חוסאם אבו סאלח. בעל תואר ראשון מהקריה האקדמית אונו. אבו סאלח החל את הקריירה שלו במחלקת הנוער של בני סכנין. ב-13 בדצמבר 2005 ערך את הופעת הבכורה שלו בקבוצה הבוגרת של המועדון, בהפסד 3–4 למ.ס. אשדוד במסגרת גביע הטוטו. במחזור האחרון של עונת 2005/2006 ערך את הופעת הבכורה שלו בליגת העל, במשחק מול מכבי חיפה שהסתיים בתיקו 2-2. בעונת 2006/2007 החל להתאמן עם הקבוצה הבוגרת באופן קבוע, וב-30 בדצמבר 2006 הבקיע את שער הבכורה שלו בקריירה, בניצחון 3–0 נגד הפועל נצרת עילית. בעונת 2007/2008 רשם 14 הופעות בליגה, רובן כמחליף, ובעונה שלאחר מכן שותף ב-13 משחקים. בעונת 2009/2010 תפס מקום בהרכב הפותח של המועדון ורשם 25 הופעות, ובעונת 2010/2011 רשם 31 הופעות, וגם הבקיע את שער הבכורה שלו בליגת העל, בהפסד 1–3 למכבי נתניה. בפברואר 2015 התגלו סדק ושני נקעים בקרסולו, והוא נדרש לתקופת החלמה ארוכה. ביולי 2016 חתם אבו סאלח בקבוצת שבאב אל-ח'ליל מליגת העל הפלסטינית, ובעקבות כך זומן לנבחרת פלסטין וערך את הופעת הבכורה שלו ב-6 בספטמבר 2016 בתיקו 1-1 נגד טג'יקיסטן. ב-10 ביולי 2017 חזר לקנדציה שנייה בבני סכנין, וחתם לעונה אחת עם אופציה לעונה נוספת. ב-22 ביוני 2018 חתם בהפועל אכסאל מהליגה הלאומית. עלאא אבו סאלח, באתר ההתאחדות לכדורגל בישראל עלאא אבו סאלח, באתר Transfermarkt עלאא אבו סאלח, באתר Soccerway עלאא אבו סאלח, באתר National Football Teams עלאא אבו סאלח, באתר FootballDatabase.eu עירד צפריר, עלאא אבו סלאח: "בנבחרת פלסטין כבר לוחצים עלי שאייצג אותם", באתר הארץ, 23 ביולי 2016 עירד צפריר, עלאא אבו סלאח: "בנבחרת פלסטין כבר לוחצים עלי שאייצג אותם", באתר הארץ, 23 ביולי 2016 בין מבחנים למבחנים, ספורט 5, 11.05.19
אינגה

האם התכוונתם ל... שעועית הגלידה – עץ אקזוטי ירוק אינגה הראשון, מלך נורווגיה אינגה השני, מלך נורווגיה תרבות האינגה – תרבות שהתקיימה מעידן הקרח עד 4,200 לפנה"ס באמריקה הדרומית אישים ששמם הפרטי הוא אינגה
בית החולים מאונט סיני

בית החולים מאונט סיני (הר סיני; באנגלית: Mount Sinai Hospital) במנהטן, הוא בית חולים אוניברסיטאי מהגדולים והוותיקים ביותר בארצות הברית. בית החולים נוסד בשנת 1852, בשם "בית החולים היהודי". הוא ממוקם על גבולו המזרחי של הסנטרל פארק, על השדרה החמישית ברובע מנהטן שבעיר ניו יורק. בפועל כולל בית החולים קמפוסים במספר מקומות במטרופולין ניו יורק. Marjorie Gulla Lewis (Author), Sylvia M. Barker (Author), The Sinai Nurse: A History of Nursing at the Mount Sinai Hospital, 1852-2000 Helen Rehr (Author), Rosenberg Gary (Author), The Social Work-Medicine Relationship: 100 Years at Mount Sinai מדיה וקבצים בנושא בית החולים מאונט סיני בוויקישיתוף אתר האינטרנט הרשמי של בית החולים מאונט סיני (באנגלית) על ההיסטוריה של בית החולים מאונט סיני באתר בית החולים (באנגלית) ערך זה הוא קצרמר בנושא רפואה ובנושא ארצות הברית. אתם מוזמנים לתרום לוויקיפדיה ולהרחיב אותו.
המכונית

המכונית (באנגלית: The Car) הוא מותחן משנת 1977, שבוים על ידי הבמאי אליוט סילברסטיין, בכיכובם של ג'יימס ברולין, קת'לין לויד, ג'ון מארלי ורוני קוקס. הסרט מתמקד במכונית מסתורית שרוצחת תושבי עיירה קטנה. הסרט מתרחש בגרסה הבדיונית של העיר יוטה שבארצות הברית. הסרט נפתח כאשר שני רוכבי אופניים רוכבים בקניון, ומכונית שחורה מסתורית נוסעת בעקבותיהם. כשהם מגיעים לגשר, המכונית מתנגשת בשניהם מאחור ומעיפה אותם מהגשר, דבר שהורג אותם מיד. השריף המקומי אוורט פק (ג'ון מארלי) מגיע לחקור את המקרה הראשון בסדרת רציחות פגע וברח, שככל הנראה נגרמו על ידי אותה המכונית המשופצת וחסרת לוחית הרישוי, דבר שמקשה על הזיהוי. השריף מוצא כיוון לאיתור המכונית כאשר הוא מקבל את עדותו של עמוס קלימנס (אר. ג'יי. ארמסטרונג) לאחר שהמכונית דורסת קורבן נוסף. לאחר שהמכונית מחסלת את השריף שהופך לקורבן הרביעי שלה, החקירה מגיעה לאחריותו של השריף וייד פרנט (ג'יימס ברולין), במטרה שיעצור את הרציחות. במהלך החקירה, עד ראייה נוסף טוען שאין במכונית נהג. למרות שהשריף וייד מציב מחסום משטרתי סביב האזור, המכונית נכנסת לעיירה ותוקפת את תזמורת בית הספר בזמן שהיא עסוקה בחזרות לקראת המופע המקומי. המכונית רודפת אחרי המורים והתלמידים, וביניהם החברה של וייד – לאורן (קת'לין לויד). המכונית רודפת אחריהם אל תוך בית קברות. למרות שלאורן מתגרה בנהג המסתורי שעדיין לא נראה, המכונית לא נכנסת לשטח בית הקברות. המכונית משמידה שער לבנים ונוסעת. המשטרה רודפת אחרי המכונית בכביש המהיר במדבר עד שהמכונית תוקפת אותם, משמידה מספר רכבים ורוצחת חמישה מהשוטרים האחרים. וייד מתעמת עם המכונית ונדהם לגלות שאף אחת מהיריות שפגעו במכונית לא הסבו לה שום נזק. לאחר שהוא מנסה לפתוח את הדלת ומגלה שלדלתות אין ידיות, וייד נפצע והמכונית נמלטת. המרדף אחר המכונית הופך לאישי לאחר שהיא רוצחת את לאורן באמצעות נהיגה ישירות דרך הבית שלה בזמן שהיא מדברת עם וייד בטלפון. השותף של וייד, לוק ג'ונסון (רוני קוקס), מעלה תאוריה שלפיה המכונית נקמה בלאורן על כך שהתגרתה בה בבית הקברות. וייד מכין תוכנית לעצירת המכונית על ידי השמדתה בעזרת פיצוץ מבוקר בקניונים שבמדבר שמחוץ לעיירה. לאחר שהוא מגלה את המכונית אורבת לו בחניה שלו, הוא נאלץ להוציא את התוכנית לפועל במהירות האפשרית. המכונית רודפת אחריו אל תוך הקניון בו הכינו את המלכודת, והעימות האחרון עם המכונית מסתיים כאשר לאחר הפיצוץ נראית דמות שד בתוך העשן והאש שלאחר הפיצוץ, דבר שמזעזע את השוטרים. בסצנה האחרונה בסרט וייד מסרב להאמין במה שראה, למרות שג'ונסון מתעקש על אמיתיות המקרה. הסרט מסתיים כאשר המכונית נוסעת ברחובות לוס אנג'לס, בלתי פגועה לחלוטין. ג'יימס ברולין – קפטן וייד פרנט קת'לין לויד – לורן האמפריס ג'ון מארלי – שריף אוורט פק אר. ג'יי. ארמסטרונג – עמוס קלימנס ג'ון רובינשטיין – ג'ון מוריס רוני קוקס – השוטר לוק ג'ונסון מלודי תומאס סקוט – סוזי פולברוק קייל ריצ'רדס – דבי פרנט קים ריצ'רדס – לין מארי פרנט "המכונית", במסד הנתונים הקולנועיים IMDb (באנגלית) "המכונית", באתר AllMovie (באנגלית) "המכונית", באתר Rotten Tomatoes (באנגלית) "המכונית", במסד הנתונים הקולנועיים KinoPoisk (ברוסית)
דיוגו קאצ'ובה

דיוגו קאצ'ובה (בפורטוגזית: Diogo Kachuba; נולד ב-16 בפברואר 1990) הוא כדורגלן ברזילאי המשחק בעמדת הקשר בדפורטיבו סן פדרו. קאצ'ובה התחיל את הקריירה שלו בסנטקרוזנסה מהליגות הנמוכות של ברזיל. ב-1 ביוני 2011 חתם בקריסיומה מהליגה השנייה. הוא עבר גם באמריקנו, אמריקה פוטבול קלוב (נאטאל) וגרמיו קטנדוונסה דה פוטבול אך לא זכה לדקות משחק רבות. בינואר 2014 החליט לנסות את מזלו מעבר לים כאשר חתם בהפועל ירושלים. ב-20 בינואר 2014 ערך את הופעת הבכורה שלו בירושלים בהפסד 2-1 להכח עמידר רמת גן. לאחר שעזר לקבוצה במאבקי הירידה, נשאר במועדון גם בסיום העונה. ב-19 באוגוסט 2014 הבקיע את שער הבכורה שלו בישראל בהפסד 5-2 להפועל ראשון לציון במסגרת גביע הטוטו. את שער הבכורה שלו בליגה הבקיע בתיקו 1-1 נגד מכבי אחי נצרת. ב-10 בנובמבר 2014 הבקיע צמד בניצחון 2-4 נגד עירוני טבריה. בינואר 2015 חתם בבני סכנין מליגת העל עד לסיום העונה עם אופציה לשנתיים. ב-7 בפברואר 2015 ערך את הופעת הבכורה שלו בליגת העל בהפסד 2-0 נגד מכבי פתח תקווה. ב-11 באפריל 2015 הבקיע את שני שערי הבכורה שלו ואף בישל את השער השלישי בניצחון 2-3 נגד הפועל כפר סבא. ב-29 ביוני 2016 חתם בהפועל כפר סבא לעונה אחת. באוגוסט 2017 חתם בהפועל בני לוד. את עונת 2018/2019 פתח כשחקן חופשי, וב-4 בינואר 2019 חתם באורואה מליגת העל הבוליביאנית. ב-21 בספטמבר 2020, קאצ'ובה חתם בדפורטיבו סן פדרו מליגת העל הגואטמלית. מדיה וקבצים בנושא דיוגו קאצ'ובה בוויקישיתוף דיוגו קאצ'ובה, באתר ההתאחדות לכדורגל בישראל דיוגו קאצ'ובה, באתר Transfermarkt דיוגו קאצ'ובה, באתר Soccerway דיוגו קאצ'ובה, באתר FootballDatabase.eu
Ring Off

Ring Off הוא שיר של הזמרת האמריקאית ביונסה ממהדורת הפלטיניום של אלבומה החמישי, Beyonce. השיר יצא כסינגל השלישי מן המהדורה בתאריך ה-28 בנובמבר 2014. השיר נכתב על ידי ביונסה, מייק קארן, ויליאם לובן-בין ורבים אחרים. השיר הופר על ידי ביונסה נואלס, מייק קארן, קוק קלאסיקס ועוד. זהו שיר מסוג רגאיי ובלדה עם קצב דאנסהול קל. השיר מדבר על סוף הנישואין בין הוריה של ביונסה. עם שחוררו של השיר, עוד לפני שיצא כסינגל, השיר קיבל שבחים חיוביים בעיקר ממבקרי מוזיקה, שטענו כי זהו אחד מהשירים הכי אישיים שהוציאה ביונסה אי פעם. זהו השיר היחיד באלבום שלא הפיקו לו וידאו קליפ. השיר לא נחל הצלחה רבה כסינגל אך הצליח להיכנס לכמה מצעדים ברחבי העולם. השיר לא הצליח להגיע למצעד הבילבורד הוט 100, אך הגיע למקום החמישי במצעד ה-Bubbling Under Hot 100 של הבילבורד. מילות השיר "Ring Off" באתר Genius
עגור הכתם

עגור הכתם (שם מדעי: Grus monacha) הוא מין של עגור קטן יחסית מהסוג Grus. הראש וחלקו העליון של הצוואר לבנים, הגוף כהה ומסביב לעיניים יש עור חשוף בצבע אדום. זהו אחד מהמינים הקטנים ביותר של העגורים, גובהו כמטר, משקלו כ-3.7 ק"ג ומוטת כנפיו כ-160 עד 180 ס"מ. הנקבה גדולה מהזכר. אזורי הרבייה של עגור הכתם נפרשים על פני דרום-מרכז ודרום-מזרח סיביר, וייתכן שהוא מתרבה גם במונגוליה. מקום קינונם של עגורי הכתם נותר עלום עד שנת 1974, בגלל בידודן של הביצות בהן הם מקננים. כ-80% מאוכלוסייתו של העגור חורפת באיזומי שבדרום יפן, והשאר חורפת בקוריאה הדרומית ובסין. בתי הגידול המועדפים על עגור הכתם בעונת הרבייה הם ביצות או ביצות מיוערות, ומחוץ לעונת הרבייה - ערבות פתוחות או מיוערות. העגור ניזון מחרקים, דו-חיים וצמחי מים כמו קני שורש, זרעים ודגנים. הוא מוצא את מזונו על ידי חיטוט באדמה בעזרת מקורו. עגור הכתם משמיע קריאה גבוהה וחזקה, שדומה לקריאותיהם של המינים האחרים מהסוג Grus. עגורי הכתם הם מונוגמיים. החיזור מתבצע בעזרת השמעת קריאות משותפת של שני בני הזוג, בעוד ראשם מופנה לאחור ומקורם מופנה כלפי השמיים. במהלך תצוגות אלו, הזכר מניף את כנפיו, בעוד הנקבה אינה עושה כן. הקן מוקם בביצות מיוערות, בין השאר באזור הטייגה, ובנוי מטחב, כבול, גבעולי דגניים, עלים, וענפי ארזית ולבנה. הנקבה מטילה 2 ביצים ושני בני הזוג דוגרים עליהן במשך 27-30 ימים. הגוזלים פורחים מהקן לאחר כ-75 ימים. תצוגות "ריקוד" שמבצעים העגורים עשויות לכלול התנהגויות כמו קפיצה, הרכנת הראש, ריצה, זריקת חפצים (גבעולי עשב או ענפים) או נפנוף בכנפיים. למרות שהריקוד נחשב להתנהגות חיזור, הוא מהווה חלק חשוב מחייהם של העגורים גם מחוץ לעונת הרבייה, ומשמש בין השאר לביטוי כעס ולמיתון תוקפנות. אוכלוסייתו של עגור הכתם מוערכת בכ-11,600 פרטים, ונמצאת בירידה מתונה. הסיבה המרכזית לכך היא כנראה איבוד בתי גידול. מאמצי שימור של ארגונים חוץ-ממשלתיים ושל אוניברסיטאות מקומיות התחילו ב-2008, ונמשכים עד היום. מצב השימור של העגור הוכרז כ"פגיע" על ידי ארגון IUCN. מדיה וקבצים בנושא עגור הכתם בוויקישיתוף עגור הכתם, באתר ITIS (באנגלית) עגור הכתם, באתר NCBI (באנגלית) עגור הכתם, באתר Animal Diversity Web (באנגלית) עגור הכתם, באתר האנציקלופדיה של החיים (באנגלית) עגור הכתם, באתר GBIF (באנגלית) עגור הכתם באתר הרשימה האדומה של IUCN http://www.birdlife.org/datazone/speciesfactsheet.php?id=2795 http://www.savingcranes.org/hooded-crane.html http://www.oiseaux-birds.com/card-hooded-crane.html https://www.savingcranes.org/hooded-crane.html
בוני פרנקלין

בוני גייל פרנקלין (באנגלית: Bonnie Gail Franklin;‏ 6 בינואר 1944 – 1 במרץ 2013) הייתה שחקנית קולנוע, טלוויזיה ותיאטרון יהודייה-אמריקאית. מועמדת 2 פרסי גלובוס הזהב ופרס אמי על תפקידה בסדרה הקומית "כל יום מחדש" (אנ'). פרנקלין ילידת בסנטה מוניקה, קליפורניה הייתה בתם של זוג המהגרים היהודים קלייר, שהיגרה מרומניה וסמואל בנג'מין פרנקלין, בנקאי שהיגר מרוסיה והיה ממקימי הארגון היהודי החברתי "בני ברית". פרנקלין למדה ב"מכללת סמית" שבמסצ'וסטס, שם התנסתה לראשונה במשחק והייתה בוגרת "אוניברסיטת קליפורניה בלוס אנג'לס" עם תואר באנגלית. ב-1956 הופיעה לראשונה התפקיד קטן בסרט "הנאשם" בבימויו של אלפרד היצ'קוק. השתתפה כשחקנית בהופעות משנה בטלוויזיה ובתיאטרון. בשנת 1970 הופיעה לראשונה בברודוויי במחזמר "Applause" והייתה מועמדת לפרס טוני על משחקה. את זמן התהילה שלה קיבלה פרנקלין בשנות ה-70 וה-80 בזכות התפקיד הראשי שלה קומדיית המצבים "כל יום מחדש" בהפקתו של המפיק והתסריטאי הבולט נורמן ליר. פרנקלין הופיעה במשך 9 עונות הסדרה בתפקיד האם הגרושה אן רומנו העוברת להתגורר עם שתי בנותיה הצעירות באינדיאנפוליס, היא הועמדה על משחקה בתוכנית לשני פרסי גלובוס הזהב ופרס אמי לשחקנית הטובה ביותר בסדרה קומית. היא השתתפה בגרסה הישראלית-אמריקאית של התוכנית "רחוב סומסום" בישראל שנקראה "שלום סומסום". בשנותיה האחרונות שיחקה באופרת הסבון "צעירים חסרי מנוח". פרנקלין נישאה פעמיים בחייה למחזאי רונלד רוסי ולמפיק הקולנוע מרווין מיינוף. לא היו לה ילדים משלה והיא הייתה אמם החורגת של ילדיו של מיינוף מנישואיו הראשונים. היא נפטרה ב-1 במרץ 2013 בביתה שבלוס אנג'לס מסרטן הלבלב כשהיא בת 69. היא נקברה בבית העלמין היהודי "פארק הזיכרון הר סיני" שבלוס אנג'לס. בוני פרנקלין, במסד הנתונים הקולנועיים IMDb (באנגלית) בוני פרנקלין, באתר AllMovie (באנגלית) בוני פרנקלין, במסד הנתונים הקולנועיים KinoPoisk (ברוסית) בוני פרנקלין, באתר "Find a Grave" (באנגלית)
אנדרטת גדוד 53

אנדרטת גדוד 53 ניצבת בצפון הנגב ומנציחה את קרבות גדוד 53 במלחמת העצמאות ואת חלליו וחללי היישובים שעליהם הגן. גדוד 53 הוקם לאחר פרוץ מלחמת העצמאות במסגרת חטיבת גבעתי. הוא הוקם על בסיס גדוד הפרברים (גדוד 3) של חיל השדה בתל אביב. בתחילה פעל הגדוד בהגנת תל אביב וסביבותיה. במרץ 1948 ירד הגדוד לחזית הדרום, פעל בגזרה רחבה שמגדרה ועד נגבה ומכפר מנחם ועד ניצנים והשתתף בהגנת היישובים ובמלחמת השיירות שם. בהמשך השתתף בבלימת התקדמות הצבא המצרי הפולש ובקרבות עשרת הימים. באוקטובר 1948 נטל חלק במבצע יואב לפריצת המצור על הנגב. בדצמבר 1948 עבר הגדוד לגזרת השרון. מפקדי הגדוד במהלך המלחמה היו יצחק פונדק, נחמן ניר ושמעון מרגולין. במהלך המלחמה נפלו 132 מחיילי הגדוד. לימים ניתן מספרו של הגדוד לאחד מגדודי חטיבת השריון ברק. האנדרטה ניצבת על גבעה נמוכה בצידו של כביש קריית מלאכי-אשקלון, בקרבת מחנה עמנואל. גבעה זו נבחרה בשל מיקומה במרכז זירת הקרבות של הגדוד בנגב. האנדרטה היא מתחם המצוי בתוך חורשת עצי אורן המשתרעת על גבי הגבעה. שביל מתמשך בתוך החורשה ומוביל אל רחבה פתוחה בראש הגבעה. בה ניצב סלע שעליו השלט "לגיבורים שלא זכו". לימינו ניצבים שישה לוחות אבן מוארכים ועליהם שמות חללי הגדוד במלחמה. לפניהם ניצבים לוח אבן שעליו הכתובת "גדוד 53 גבעתי תש"ח" וכן ועליו גביע להדלקת אש זיכרון. משמאל ללוחות השמות ניצבים שלושה תרני דגלים. ברחבה מתקיימים טקסי הזיכרון הנערכים באתר ומצדה הנגדי ללוחות הזיכרון הוצבו ספסלים לקהל המשתתפים. בתחילתו של השביל שבחורשה הוצבו שלטים המספרים במלל ובמפה את דרך הקרבות שעבר גדוד 53 במהלך המלחמה. בתוך החורשה ומשני צידי השביל ניצבות קבוצות של אבני זיכרון נמוכות ומשופעות. על גבי האבנים בכל אחת מהקבוצות הונצחו שמותיהם של נופלים, אשר נהרגו יחד במסגרת אחד מקרבות הגדוד, דוגמת קרב נגבה והשיירה לגת וגל און. באנדרטה כולה מונצחים יחדיו שמותיהם של 145 חללים מאנשי הגדוד ואנשי היישובים שעליהם הגנו. האנדרטה הוקמה בשנת 1952 ביוזמת ותיקי הגדוד, בתכנונו של האדריכל שמעון מרגולין, ששירת כמפקד הגדוד וכמפקד פלוגה בו. אז נכלל בה רק הסלע הניצב כיום לצד הלוחות נושאי השמות. חורשת העצים שסביבו ניטעה על ידי קרן קיימת לישראל. לקראת אירועי שנת השישים למדינת ישראל הורחבה ושופצה האנדרטה על ידי היחידה להנצחת החייל במשרד הביטחון. היא מתוחזקת על ידי בית הספר התעשייתי "סדנאי השריון". אנדרטת גדוד 51 אנדרטת גדוד 52 אנדרטאות תש"ח בהוצאת המוסד לביטוח לאומי, 2009. האנדרטה באתר יזכור האנדרטה באתר גבעתי גדוד 53 באתר גבעתי
קומבה (סרט)

קומבה (באנגלית: Khumba) הוא סרט אנימציה קומי דרום אפריקאי מז'אנר ילדים והרפתקאות. הסרט בוים על ידי אנתוני סילברסטון, הופץ ב-3 באוקטובר 2013 ויצא לאקרנים ב-3 באפריל 2014. הסרט זכה בפרס האקדמיה האפריקאית לקולנוע לסרט האנימציה הטוב ביותר. קומבה - זברה שנולד בלי פסים מאחוריו יוצא לחפש את הפסים האבודים (מה שגורם לבצורת איומה באפריקה), בדרך הוא פוגש בחברים חדשים כדי להחזיר את הפסים ולהציל את אפריקה מבצורת. הכנסות הסרט הגיעו לכ-27,187,375 דולר ותקציב הסרט עמד על 20,000,000 דולר. "קומבה", במסד הנתונים הקולנועיים IMDb (באנגלית) "קומבה", באתר נטפליקס "קומבה", באתר AllMovie (באנגלית) "קומבה", באתר Rotten Tomatoes (באנגלית) "קומבה", באתר Box Office Mojo (באנגלית) "קומבה", באתר Metacritic (באנגלית) "קומבה", באתר אידיבי "קומבה", במסד הנתונים הקולנועיים KinoPoisk (ברוסית) קומבה, במיזם "אישים" לתיעוד היצירה הישראלית Mallory, Michael (15 בנובמבר 2013). "Khumba Earns Its Stripes". Animation Magazine. Khumba was made for less (some whisper considerably less) than $20 million, roughly the P&A cost of a big-studio toon feature. {{cite web}}: (עזרה) "Khumba (2013)". Box Office Mojo.
פטרוגליף

פטרוגליף הוא ציור חרות בסלע, לרוב על ידי תרבויות פרהיסטוריות. מקור המילה הוא מיוונית: "פטרוס" (petros) פירושו אבן ו"גליף" (glyph) פירושו לגלף. בדרך כלל החריתה נעשתה באמצעות חרט מאבן צור, שעליו הכו באבן ששמשה כפטיש. תהליך זה קילף מהסלע את הפטינה הנוצרת כתוצאה מתהליכי בלייה (חשיפה לשמש ורוחות) ופעילות של חזזיות, וחשף את השכבה שמתחתיה שהיא בדרך כלל בגוון אחר (לרוב בהיר יותר). עם השנים התכסו גם הציורים בפטינה. רוב הפטרוגליפים הם שרטוטים של קווים (בצורת דמויות אדם או בעלי חיים), אך קיימים גם פטרוגליפים שבהם הושקעה עבודה רבה יותר על מנת ליצור תבליטים. יש שטועים ומשתמשים במונח זה על מנת לתאר כל עבודת אמנות שנעשתה על אבן בידי האדם הקדמון, כולל הציורים המפורסמים על קירות מערות במערב אירופה. המונח המתאר ציור על סלע הוא "פיקטוגרף". המונח "אמנות סלע" (Rock Art) מאחד את המושגים פטרוגליף ופיקטוגרף. לציורים החרותים בסלע הייתה משמעות תרבותית ודתית עמוקה עבור האנשים בחברות שיצרו אותם. במקרים רבים, משמעות זו עברה בירושה גם לצאצאיהם. עד היום יש משמעות דתית לפטרוגליפים עבור ילידי אוסטרליה האבוריג'ינים. ניתן למצוא פטרוגליפים בכל היבשות (פרט לאנטארקטיקה) וכן באיי פולינזיה. אולורו (Uluru) שבאוסטרליה, הידוע גם כ"Ayers rock". ואל קמוניקה (Val camonica) שבאיטליה (שהוכרזה ב-1979 כאתר מורשת עולמית על ידי אונסק"ו). המונומנט הלאומי פטרוגליף (Petroglyph National Monument) שבמדינת ניו מקסיקו שבארצות הברית. אי הפסחא. האתר שבו מרוכזים רוב הפטרוגליפים :אורנגו (Orongo), כפרם של "אנשי הציפור". טמגאלי שבקזחסטן. בשנת 2004 הכריז אונסק"ו על המקום כעל אתר מורשת עולמית. טוואיפלפונטיין בצפון-מערב נמיביה, אתר מורשת עולמית מאז שנת 2007. מקלטי הסלע בבהימבטקה במרכז הודו, אתר מורשת עולמית מאז שנת 2003. הר כרכום - הר בנגב הדרומי, בו התגלו ריכוזים יוצאי דופן של אתרים ארכאולוגיים ואמנות סלע. חרותות סלע בהר הנגב המרכזי - במרחב הר מחיה, הר ערקוב ורמת מטרד פזורים מצבורים רבים של חרותות סלע בנות עד אלפי שנים הכוללות מגוון רחב של כתובות, דמויות וסמלים. אתר האיגוד האוסטרלי לאמנות האבן (באנגלית) אתר שמורת הטבע פטרוגליף (באנגלית) פטרוגליפים באי הפסחא (באנגלית) רשימת קישורים לאתרי אמנות האבן (באנגלית) צילומים והסברים על פטרוגליפים ברחבי העולם (באנגלית) Prehistoric art hints at lost Indian civilisation - מאתר ה-BBC פטרוגליפים, דף שער בספרייה הלאומית